b'\n_START_ARTICLE_\nSmart Patrol Records\n_START_SECTION_\nHistorie\n_START_PARAGRAPH_\nSmart Patrol Records ble f\xc3\xb8rst og fremst etablert for \xc3\xa5 gi ut platene til bod\xc3\xb8bandet The Spectacle, men da vennene deres som spilte i The Union Policy spurte om selskapet kunne v\xc3\xa6re interessert i \xc3\xa5 hjelpe til med deres EP-utgivelse s\xc3\xa5 takket de ja til det. Smart Patrol Records har siden spesialisert seg p\xc3\xa5 uavhengig musikk knyttet til Bod\xc3\xb8 og Nord-Norge. Plateselskapet skiller seg ut ved at det er tro mot \xc2\xabgj\xc3\xb8r-det-selv\xc2\xbb-etikken i punken, selger platene til kostpris og st\xc3\xa5r for det aller meste av distribusjonen selv. Smart Patrol Records gir ut musikk i alle sjangere._NEWLINE_I gratisavisen Bod\xc3\xb8 Nu (oktober 2009) sin k\xc3\xa5ring over \xc2\xabDe 100 beste Bod\xc3\xb8-l\xc3\xa5tene\xc2\xbb var Smart Patrol Records representert med flere l\xc3\xa5ter: #4 Tungtvann \xe2\x80\x93 "Bod\xc3\xb8 City", #5 The Spectacle \xe2\x80\x93 "By God", #10 Manna \xe2\x80\x93 "Vi vil ikke ha mer krig", #14 Beyond The Faces \xe2\x80\x93 "Utveien", #25 Magnus Eliassen \xe2\x80\x93 "Lois is Happy", #56 The Spectacle \xe2\x80\x93 "Mourning", #67 The Spectacle \xe2\x80\x93 "From Sandbox to Laboratory" og #79 Manna \xe2\x80\x93 "Flyg ut av Babylon"_NEWLINE_Gratisavisen Natt & Dag (januar 2010) k\xc3\xa5ret Manna \xe2\x80\x93 Flamma til \xc3\xa5 v\xc3\xa6re den tiende beste utgivelsen i 2009._NEWLINE_Den 21. august 2011 ble The Spectacle \xe2\x80\x93 I, Fail k\xc3\xa5ret av Morgenbladet til \xc3\xa5 v\xc3\xa6re norgeshistoriens 92. beste plate gjennom tidene'